ए ग्रेड (Grade-A) पाने का निर्णय करें जानकारियाँ जुटा लें व्यवस्थित रहें (Getting Organized) होमवर्क करना (Doing Your Homework)
ज्यादातर कॉलेज में और स्कूल में भी आपको कुछ बेहद प्रभावशाली क्लास को पाना आपकी पहुँच से बाहर होता है। हालाँकि कुछ अच्छी क्लासेस जॉइन करना अच्छी बात है और आप इनसे बहुत कुछ सीख भी सकते हैं, लेकिन फिर भी इन्हें सीमित ही रहने दें, एक या ज्यादा से ज्यादा दो क्लास। यदि आप खुद को इतनी ज्यादा क्लासेस में व्यस्त रखेंगे, तो आप पढ़ाई को लेकर घबराने लगेंगे। आपको इतना भी घबराने की जरूरत नहीं है। आपका दिमाग भी थोड़ा आराम चाहता है! क्लास की एक सीमित संख्या चुनें। इस तरह से अपने आप को एक-एक पल पल के लिए व्यस्त रखने से आपको कुछ नहीं मिलने वाला। आप क्लास ही आने-जाने में इतना व्यस्त रहेंगे तो फिर आप कब पढ़ेंगे? एक सीमित समय (कॉलेज के हर सेमेस्टर में ज्यादा से ज्यादा 4 या 5 क्लास) के लिए क्लास करें और इन्हीं में कुछ बेहतर करके दिखाएँ। कुछ थोड़े से में भी कुछ अच्छा करना बेहतर है, ना कि बस समय के जाल में उलझे रहना। अच्छे ग्रेड्स पाने का एक सबसे अच्छा तरीका ये है, कि आप बिल्कुल ठीक समय पर क्लास में मौजूद हो जाएँ। इससे ना सिर्फ आपको अटेंडेंस (उम्मीद है) का लाभ मिलेगा, बल्कि आपसे कोई जरूरी घोषणा, प्रोफेसर के द्वारा बताया गया कोई जरूरी कांसेप्ट या फिर क्लास में बताये गये कुछ अतिरिक्त सवाल (और ये आपको काफी डराते भी हैं, हैं ना?) नहीं छूटेंगे। यदि आपके हमेशा सिर्फ पास होने लायक ही नंबर्स ही आते हैं, तो क्लास जाना आपकी काफी मदद कर सकता है। यदि कभी-भी आपके प्रोफेसर आपकी ग्रेड्स का फैसला लेते हैं, तो वो आपकी अटेंडेंस के अनुसार ही आपको ग्रेड बाँटते हैं। तो खुद को मिल सकने लायक इस अवसर का फायदा जरुर लें! ये भी जाहिर है, कि यदि छात्र हर सुबह अच्छा और हैल्दी नाश्ता करते हैं, तो इससे उनके ग्रेड्स अच्छे आने में मदद मिलती है और वो स्कूल में भी ज्यादा बेहतर तरीके से अपना ध्यान केंद्रित रख पाते हैं। यदि आपको सुबह भूख नहीं है, तो भी आप बाद में खाने के लिए कुछ जरुर साथ में रख लें। आपको भूखा नहीं रहना है -- ना ही एकदम ठूँस-ठूँस कर खाकर बीमार हो जाना है। सुबह-सुबह छह अण्डों के ऑमलेट (omelette) को खाने से बेहतर है कि आप एक कटोरी स्प्राउट (Sprout) और एक ऑरेंज खा लें। इस तरह से आप अपना ध्यान अपनी पढ़ाई पर ज्यादा अच्छी तरह से केंद्रित रख पाएँगे ना कि अपने भरे हुए पेट पर। अपने दिमाग की कसरत करें -  क्रॉसवर्ड (crosswords), सुडोकु (Sudoku) पहेली और इसी तरह के अन्य खेल जिन्हें हर कोई हल कर सकता है, उन्हें खेलें और अपने दिमाग की कसरत करें। इससे आपकी दिमागी ताकत में बढ़ोतरी होगी और आप स्कूल की ज्यादा से ज्यादा बातों को याद भी रख सकेंगे। ल्यूमोसिटी (Lumosity) और मेमराइज (Memrise) जैसी वेबसाइट, इसके अच्छी स्त्रोत हैं! मेमराइज (Memrise) तो सीखने के लिए आपको आपकी खुद की जानकारी भी डालने की सेवा देती है! यदि आपको 120 सवाल हल करने के लिए एक घंटे का समय दिया जाता है, तो हर एक सवाल पर सिर्फ 30 सेकंड ही लगाएँ। ये 30 सेकंड भी आपको ज्यादा लग सकते हैं। कुछ सवालों को हल करने में 30 सेकंड से काफी कम समय लगेगा, तो इस संतुलन को ज्यादा कठिन सवालों के ऊपर इस्तेमाल करें। उस समय में बहुत ज्यादा गहराई से ना सोचें और घड़ी की सुइयों को देखकर खुद को ना भटकने दें। ये समयसीमा कभी-कभी आपको विवेकहीन बना देती है। यदि आपको सच में और 5 मिनट की जरूरत है, तो पूछ लें। यदि कोई मेहनती छात्र, कुछ और समय की माँग करता है, तो ज्यादातर टीचर्स उसे देने से इंकार नहीं करते। यदि लोग आपको एकदम परफेक्ट या बहुत ज्यादा सफल मानते हैं, तो भी घबराइए नहीं। जब बाकी के लोग क्लास में आपके बारे में कुछ भी बोलें, आप बस अपने काम के प्रति दृढ़ता से लगे रहें। याद रखें कुछ सालों के बाद आप इन लोगों को दोबारा नहीं मिलने वाले, लेकिन यदि आपको कुछ मिलने वाला है, तो वो है आपके रिपोर्ट कार्ड पर लिखी हुई A और B ग्रेड, जो कि आपके पढ़ाई ना करने की वजह से C और D भी हो सकती थी! जरूरी नहीं कि हर एक तकनीक हर किसी के लिए काम करें। कुछ लोग अपने हाँथों से सीखते हैं, तो कुछ अपनी आँखों से देखकर, और कुछ लोग अपने कानों से सुनकर सीखते हैं (और कुछ लोग हर एक तरह से)। यदि आपको आपके प्रोफेसर के द्वारा कही गई बातें याद नहीं रह पाती, तो शायद ऐसा भी हो सकता है कि आप इसे गलत तरीके से समझने की कोशिश कर रहे हैं।  एक बार आप अपने पढ़ाई करने के तरीके को समझ लें, तो फिर आप वही करने लगेंगे जो आपके लिए बेहतर होगा। क्या आपको कुछ देखने के बाद अच्छी तरह से याद होता है? फिर उन नोट्स को पढ़ें और ग्राफ (graphs) तैयार कर लें! सुनी हुई बातें याद रहती हैं? क्लास जाकर लैक्चर को रिकॉर्ड कर लें। जब तक आप किसी चीज़ को अपने हाथों से नहीं कर लेते, तब तक वो आपको याद नहीं रहती? फिर उस कांसेप्ट को किसी ऐसी चीज़ में बदल लें, जिसे आप अपने हाथों से बना सकें। ये आपको चाहे जितना ही बोरिंग और उबाऊ क्यों ना लग रहा है, लेकिन ये हद से ज्यादा मददगार भी है -- कभी-कभी आपके प्रोफेसर कुछ जानकारी क्लास में नहीं बता पाते! किसी एक पैराग्राफ को पढ़ने के बाद, इसे बिना देखे अपने मन में दोहराएँ। फिर इसे एक बार फिर पढ़ें। अब ये आपके दिमाग में ज्यादा समय तक बना रहेगा। ये खासकर तब और भी अच्छे परिणाम देता है, जब आपके पास पढ़ाई करने को ज्यादा समय ना हो।  अक्सर क्लास में बताई जाने वाली बातें आपकी बुक में भी मौजूद होती है, और वो ही सबसे ज्यादा जरूरी भी होती हैं। यदि आपको बुक पढ़ते समय इनमें से कोई भी बात नजर आती है, तो उसे हाईलाइट कर दें। अब जब भी आपको इसकी जरूरत होगी, तो ये आपको आसानी से नजर आ जाएगा, बस आपको सिर्फ ये याद रखना है, कि आपने इसे कहाँ पर पढ़ा था। किसी भी चीज़ को जबरदस्ती में लिख-लिखकर ना रखें। बस मुख्य विचार (हाईलाइट किया हुआ टेक्स्ट, इटैलिक (italics) आदि) पर ध्यान दें और अपने दिमाग को काम करने दें। यदि आप रिक्त स्थानों की पूर्ती कर पाते हैं, अच्छी बात है! यदि नहीं कर सकते हैं, तो और भी अलग ढंग से पढ़ें। ज्यादातर करके स्कूल हो कॉलेज हो या अन्य कोई संस्था, इनमें टेस्ट या होमवर्क में क्या-क्या करना है, ये सबकुछ क्लास में ही बताया जाता है। यदि आपके टीचर ने ब्लैकबोर्ड पर कोई एक डायग्राम बनाया है, तो उसे ठीक वैसे का वैसे अपनी कॉपी में बना लें - इससे आपको जानकारी को याद रख पाने में मदद मिलेगी। अच्छे और भरोसे के लायक नोट्स लिखें: यदि आपको लगता है, कि नोट्स में कोई ऐसी जानकारी मौजूद है, जो आप चाहते हैं कि आपको आप बस पेज पलटकर ही मिल जाए, तो एक काम करें, उस जानकारी को हाईलाईट कर लें, लेकिन पेज पर मौजूद हर एक लाइन को ही हाईलाईट ना कर दें, वरना इससे सब-कुछ एक जैसा ही दिखने लगेगा और आप समझ ही नहीं पाएँगे, की क्या पढ़ना जरूरी है। यदि आप अपने नोट्स को और भी मजेदार बनाना चाहते हैं, तो ऐसे में आप कलर पेन (Colored pens) का भी इस्तेमाल कर सकते हैं, लेकिन इनका इस्तेमाल भी सिर्फ उन्हीं लाइन्स या पैराग्राफ को हाईलाईट करने में करें, जिनके टेस्ट या एग्जाम में आने की ज्यादा संभावना है और जो जरूरी भी हैं। यदि आप सारी रात बस बुक्स ही बुक्स से घिरे रहते हैं, और उसके बाद भी आपको लगता है, कि आपने कुछ पढ़ा ही नहीं, तो आपके लिए इससे बुरा और क्या होगा। अपनी बुक के ऊपर सोने से बेहतर है, कि आप ऐसा करें:  स्टडी गाइड तैयार करें और इसे दोहराएँ। अपनी टेक्स्टबुक पर नजर डालें और इसमें मौजूद हर एक जरूरी बात और जानकारी को अपने नोट्स में लिख डालें। इसे तब तक पढ़ें, जब तक कि आपको विश्वास ना हो जाए कि आपको इसमें मौजूद सब कुछ याद हो गया है। यदि आपने इसमें सब कुछ अपने ही हाँथ से लिखा है, तो इसमें से ज्यादातर बातें तो आपको लिखते-लिखते ही याद हो गई होंगी। अब किसी से, इस स्टडी गाइड से आपका टेस्ट लेने को कहें। किसी भी बात को बार-बार और जोर से बोलने से वो, उसे सिर्फ मन ही मन में याद करने के मुकाबले ज्यादा अच्छे तरीके से याद रह जाती है। जब आपको इसे किसी को समझाना होता है, तो ऐसे में आपको पहले खुद उस बात को समझाने के लिए इसे अच्छी तरह से समझना होगा, ना कि सिर्फ याद करना, तभी तो आप सामने वाले को आत्म-विश्वास के साथ समझा पाएँगे। पढ़ने के कुछ मजेदार तरीके तैयार करें। कुछ फ्लैश कार्ड्स (flash cards) तैयार करें, फ्रेंड्स को बुला लें या फिर चाहें तो यदि आपको अपने टीचर्स या फ्रेंड्स से कुछ मदद चाहिए हो तो एक ही क्लास के फ्रेंड्स का ऐसा ग्रुप तैयार कर लें, जिसमें सारे फ्रेंड्स स्कूल के बाद में साथ बैठकर होमवर्क करें। आप चाहें तो पढ़ाई को मजेदार बनाने के लिए एक बोर्ड गेम तैयार कर सकते हैं, या फिर यदि आपको लगता है कि आपको लिखे हुए नोट्स पढ़ने से मदद मिलती है, तो उन्हें फिर से लिखते जाएँ। विषय की जानकारी पाने के लिए आपसे जो हो सकता है, करें। यदि आपने अपना होमवर्क अच्छी तरह से किया है, तो आप क्लास में भागीदारी लेने को पूरी तरह से तैयार हैं। उन्हें लगना चाहिए कि आपको उस विषय के बारे में अच्छी जानकारी है! ये एक काफी आदत है और इसके पीछे कई सारे कारण भी हैं। जैसे कि, यदि आप अपनी क्लास में भाग लेते हैं, तो आपको बहुत सारी जानकारी तो होमवर्क करते वक़्त ही मिल जाती है और इस तरह से ज्यादा से ज्यादा जानकारी (जो कि पहले निल बटे सन्नाटा थी) आपके दिमाग में टिक कर रह जाती है।  इस तरह से पढ़ी हुई बातें, आपके मन में चिपक जाएंगी और यही एक दूसरा अच्छा कारण है। यह सच है। इसके बारे में बाहर, जोर-जोर से बोलना (खासकर क्लास में, जहाँ पर फ्रेंड्स भी मौजूद रहेंगे और जिनके सामने बोल पाना जरा ज्यादा कठिन हो), इसमें आपका दिमाग, इसे लिखकर रखने के मुकाबले अलग ही तरह से काम करेगा। इस तरीके से आप सारे कांसेप्ट तैयार करते जाएँगे। इसका तीसरा कारण ये है कि आपके प्रोफेसर आपको इसके लिए शैवाशी देंगे। कोई भी टीचर अपनी क्लास में बेवकूफों की फ़ौज नहीं देखना चाहेगा। तो उनकी गुड बुक में आ जाएँ और देखिये आपको आपकी अच्छी ग्रेड्स पाने में कैसे मदद मिलती है। यदि आपको ये बात नहीं समझ आ रही है, कि अच्छी ग्रेड्स पाने के लिए क्या करना चाहिए या फिर आप अपनी पढ़ाई में किसी तरह की परेशानी का सामना कर रहे हैं, तो अपने टीचर से मदद माँग लें। ऐसा नहीं है कि आपके पास उनसे पूछने के लिए कोई कठिन सवाल ही हो; आपके टीचर आपकी मदद करने में खुश ही होते हैं। चाहें तो क्लास के बाद, ऑफिस के समय या फिर ईमेल के जरिये, आपको जैसा सही लगे, उसी तरह से मदद माँगे। अक्सर ऐसा होता है, कि सिर्फ हमें अकेले में समझाई हुई बात, सबको एक-साथ में समझाई हुई बात के मुकाबले ज्यादा अच्छी तरह से समझ में आती है। इसके साथ ही इस तरह से आपके अपने खुद की तरफ से पढ़ाई में ध्यान लगाने की आदत से आपके टीचर आपकी इस मेहनत की तारीफ करेंगे और हो सकता है, कि आप उनके पसंदीदा छात्र भी बन जाएँ। ऐसे टीचर पाना, जो आपको आपकी पढ़ाई में मेहनत के लिए पसंद करते हैं, आपके लिए काफी मददगार हो सकता है। यदि आखिर में आपको लगता है, कि विषय को पढ़ पाना आपके लिए काफी मुश्किल हो रहा है, तो ऐसे में ट्यूटर से मदद लें। ज्यादातर ट्यूटर लगभग आपकी ही उम्र के होते हैं, तो आपको और आपकी परिस्थिति को बेहतर ढंग से समझ पाते हैं, और किसी भी चीज़ को बेहतर ढंग से भी समझा सकते हैं, इसलिए कभी-कभी ट्यूटर आपकी, टीचर से भी ज्यादा मदद कर देते हैं। भले ही ये आपकी दिन भर की प्लानर हो जिसे आप अपने बैग में लेकर जाते हैं, घर की दीवार पर लगा कैलेंडर हो, हर दिन के आखिर में तैयार की हुई टू-डू लिस्ट (to-do list) हो या फिर कोई ऑनलाइन कैलेंडर हो, इससे आपको अगला असाइनमेंट कब देना है, प्रोजेक्ट कब तैयार करना है या इसी तरह से समय पर काम करके व्यवस्थित बने रहने में मदद मिलेगी। जब आप शुरुआत में अपनी प्लानर पाते हैं, तो उसमें आने वाले हर एक टेस्ट, क्विज (Quiz) और असाइनमेंट जमा करने की आखिरी तारीख की जानकारी नोट करके रख लें। ऐसा हर एक क्लास के लिए करें। हर दिन जब आप अपने स्कूल से घर वापस आते हैं, कैलेंडर चैक करें कि कल होने से पहले क्या करना है, साथ ही आने वाले दिनों में क्या-क्या होने वाला है। चैक करें, कि आपने पहले से क्या-क्या कर लिया है। अपने पेपर्स को फाइल में रखें, ताकि जरूरत के वक्त आपको सब कुछ सही जगह पर मिल जाए। अपनी इस फाइल को बैग में, डेस्क पर, लॉकर में या जहाँ भी आपको आसान लगे, रखें। आपके दिनभर की जरूरत की हर चीज़ को व्यवस्थित रखने से आपका मन भी साफ-सुथरा रहता है। हो सकता है कि ये आपको अजीब लग रहा हो, लेकिन जब आपका सामान पाना आसान और व्यवस्थित रहता है, तब आपका दिमाग जरूरी काम में ज्यादा बेहतर तरीके से ध्यान लगा सकता है। इसे करने में सिर्फ कुछ ही मिनटों का समय लगता है। यदि आप सभी चीज़ों को उनकी सही जगह पर रखेंगे, तो जरूरत के वक्त ये आपको बिना मशक्कत किये उसी जगह पर मिल जाएंगी। अपने बैग में, डेस्क पर या लॉकर में पेपर ही पेपर देखकर आप परेशान हो जाएँगे। आपके पास हफ्ते या महीने भर के लिए एक कैलेंडर जरुर हो सकता है, लेकिन आपको हफ्ते भर के लिए एक स्टडी शैड्यूल की भी जरूरत पड़ने वाली है। पूरे हफ्ते के बारे में सोचें और देखें कब आपको पढ़ना है। इस तरह से आप ये जान पाएँगे, कि आपको हर एक क्लास पर कितना ध्यान देना है और किस समय पर पढाई करना आपके लिए फायदेमंद होगा। ध्यान रखें, कि आप अपने बनाए हुए प्लान्स से हटें ना।  हर एक विशेष क्लास के लिए समय निर्धारित करने में अपने दिमाग का इस्तेमाल करें। जैसे कि ऐसा विषय जो आपको आसान लगता है, उसको कम समय दें और जिस विषय में आप कमजोर हैं, उस पर ज्यादा ध्यान दें। एक लक्ष्य तैयार करें, ताकि आपको पता रहे कि कब आपको पढ़ना है, कब होमवर्क करना है और कब आपको एग्जाम देना है। इस तरह की व्यवस्था करके चलना जरूरी है। यदि आपको कोई असाइनमेंट मिला है, जिसे अगले हफ्ते पूरा करके देना है, तो इसे टालते ना जाएँ; असाइनमेंट मिलने के बाद ही इस पर काम करना शुरू कर लें। आपके पास जितना ज्यादा समय होगा, आपको परेशानी भी उतना ही कम होगी।  जहाँ तक हो सके, तो असाइनमेंट को तारीख से दो या तीन दिन पहले ही पूरा कर लें। ऐसा करके आप लास्ट मिनट में होने वाली परेशानी जैसे कि, "पेपर्स पर चाय-कॉफ़ी गिरना," किसी पार्टी का बुलावा आना, प्रिंटर खराब होना, बीमार हो जाना या फिर फैमिली में कुछ हो जाना, आदि के लिए तो तैयार रहेंगे। अक्सर ऐसा होता है कि, असाइनमेंट में एक भी दिन की देरी होने पर ज्यादातर टीचर्स आपके मार्क्स काट लेते हैं। और कुछ तो देर होने पर पेपर ही नहीं लेते हैं। यदि आपको इससे मदद मिलती है, तो अपना होमवर्क समय से पहले कर लेने की कोशिश करें। आपकी अच्छी ग्रेड का एक बहुत भाग होमवर्क में ही मौजूद होता है। यदि आपके टीचर के पास कोई और अतिरिक्त असाइनमेंट है, तो उसे भी करें! इससे आपको कोई तकलीफ नहीं होगी, बल्कि मदद ही मिलेगी। फिर भले ही आप इसमें गलती करते हैं, लेकिन फिर भी आपके टीचर्स आपके इस सीखने के प्रयास की ओर ध्यान जरुर देंगे। यदि आपको अपना होमवर्क समझ नहीं आ रहा है, तो बेहतर होगा कि आप उसमें मौजूद सवालों को लिखकर रख लें और अपने टीचर्स के पास जाकर उनसे बड़ी ही शालीनता से पूछें। कुछ एक्स्ट्रा क्लास भी लगा लें, ये आपको अच्छी ग्रेड पाने में मदद करेंगी। ट्यूटर से मदद लें। यदि आपको लगता है, कि आप एक ट्यूटर नहीं लगा सकते हैं, तो एक बार कोशिश करके देखें, हो सकता है कि आपके टीचर आपकी मदद कर दें और वो भी फ्री में। : पहले अपने खुद के लिए लक्ष्य तैयार कर लें और फिर उन्हें किसी पार्टी में जाने से पहले पूरा भी कर लें। सोशल लाइफ (social life) भी होना जरूरी है, लेकिन आपके ग्रेड आपके भविष्य को बहुत ज्यादा प्रभावित करने वाले हैं। पढ़ाई करने के लिए हर दिन में एक निश्चित समय निर्धारित करें, बिल्कुल उसी तरह से जिस तरह आप किसी पार्टी या डेट की तैयारी करते हैं। अपना होमवर्क करने के बाद खुद को पुरुस्कृत करें! एक बार ये पूरा कर लेते हैं, बस इसके बाद अब आपका टीवी या पार्टी टाइम होगा। यदि ये आपको पर्याप्त नहीं लग रहा है, तो अपने मम्मी या पापा से आपको प्रोत्साहित करने में मदद माँगे। वो भी आपको अच्छी ग्रेड्स पाते देखना चाहते हैं! अपने फ्रेंड्स के साथ में पढ़ाई करके किसी आने वाले टेस्ट की तैयारी करना आपके लिए काफी लाभदायक हो सकता है, तो क्यों ना फ्रेंड्स के साथ ही होमवर्क भी किया जाए?! इससे ना सिर्फ आप प्रेरित रहेंगे (और क्लास में ज्यादा रूचि भी दिखा पाएँगे), बल्कि आप सब मिलकर अपनी योग्यताओं और कुशलताओं को साथ में लाकर चीज़ों को बहुत आसानी से, क्रिएटिव तरीके से और जल्दी पूरा कर लेंगे। इसे करने के लिए सबसे जरूरी बात ये है, कि आप अपने किसी ऐसे फ्रेंड को चुनें, जो सच में मदद करने के लायक हों। आप भी किसी ऐसे फ्रेंड के साथ नहीं पढ़ना चाहते होंगे, जो आप से ही सब कुछ करने की उम्मीद लगाए हो। ना ही आप ऐसे फ्रेंड्स भी चाहते होंगे, जो ना तो खुद पढ़ने वाले हों और ना ही आपको पढने दें! किसी ऐसे फ्रेंड को चुनें, जिसका लक्ष्य भी ठीक आपकी ही तरह सिर्फ पढ़ना हो। किसी और के असाइनमेंट को कॉपी करना, इसे पूरा करने का सबसे आसान और सबसे समय बचाने वाला तरीका है। आजकल तकनीक का दौर है, और आपके टीचर भी किसी ना किसी तरह से आपकी इस नकल की पहचान तो कर ही लेंगे। भले ही ये नकल गूगल से की गई हो या फिर किसी महान व्यक्ति के भाषण की नकल हो, वो सब कुछ पहचान लेंगे। तो ऐसा करने का जोखिम ना लें।
एक सही क्लास चुनें: समय पर क्लास में पहुंचे: हर रोज अच्छा और हैल्दी नाश्ता करें: खेल के जरिये अपनी याददास्त को बढ़ाएँ: अपने समय को सही तरीके से इस्तेमाल करें: चर्चित बनने से भी ना घबराएँ: आपके पढ़ाई करने के तरीके को समझें: टेक्स्टबुक पढ़ें: अच्छे नोट्स (notes) बनाएँ: प्रभावी ढंग से पढ़ें: क्लास में भागीदारी दिखाएँ: मदद मांगें: एक ट्यूटर (tutor) से मदद लें: एक प्लानर (बुक), कैलेंडर या डायरी तैयार करें: एक फाइल साथ में रखें और साथ में लेबल्स (labels) भी रखें: अपने लॉकर/बैकपैक/डेस्क को व्यवस्थित रखें: स्टडी शैड्यूल तैयार करें: स्कूल के फ़ौरन बाद अपना होमवर्क कर लें: दूसरों से मदद पायें: पहले अपने होमवर्क को प्राथमिकता दें फ्रेंड्स के साथ काम करें: कभी भी किसी और की कॉपी ना करें:
https://www.wikihow.com/Get-Good-Grades https://www.wikihow.com/Get-Good-Grades https://www.wikihow.com/Get-Good-Grades https://www.wikihow.com/Get-Good-Grades
Making Grade-A Decisions Absorbing Information Getting Organized Doing Your Homework